
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 95
                                                               din 27 aprilie 2023
privind aprobarea desfășurării evenimentului organizat cu ocazia sărbătoririi a 100 de ani de la înființarea armei Apărare CBRN și punerea la dispoziția Unității Militare 01752 Sighișoara – Batalionul 72 Apărare CBRN ”NEGRU VODĂ”, cu titlu gratuit, a terenului aparținând domeniului public din Sighișoara, Piața O. Goga (”Parcarea Mitică”), în data de 15 mai 2023

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 13.815/10.04.2023 şi la Consiliul Local Sighișoara cu nr. 14.809/20.04.2023, de referatul de aprobare, înregistrat cu nr. 13.819/10.04.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. A – 725/01.03.2023, înregistrată la Municipiul Sighişoara cu nr. 8.594/02.03.2023, prin care Unitatea Militară 01752 Sighișoara – Batalionul 72 Apărare CBRN ”NEGRU VODĂ”, solicită sprijin pentru organizarea în Municipiul Sighișoara, în data de 15 mai 2023, a activităților prilejuite de sărbătorirea a 100 de ani de la înființarea armei Apărare CBRN, pentru care este necesară și punerea la dispoziție, cu titlu gratuit, a terenului aparținând domeniului public din Sighișoara, Piața O. Goga (”Parcarea Mitică”), în vederea desfășurării unei expoziții statice de tehnică și echipamente militare; 

Ținând cont că, în baza raportului locțiitorului șefului Statului Major al Apărării nr. CD-157, din data de 27.01.2023, șeful Statului Major al Apărării a aprobat organizarea și desfășurarea activităților prilejuite de sărbătorirea a 100 de ani de la înființarea armei Apărare CBRN, la data de 15 mai 2023, în Municipiul Sighișoara;

Având în vedere că, activitatea are un grad ridicat de vizibilitate, cu expunere media atât locală, cât și națională și pe rețelele de socializare, cu impact pozitiv asupra imaginii instituției militare și a comunității locale, contribuind la conservarea, protejarea, transmiterea, promovarea și punerea în valoare a simbolurilor naționale ale României, precum și creșterea prestigiului instituțiilor din municipiul Sighișoara;

Având în vedere Regulamentul de organizare şi funcţionare a sistemului de parcare cu plată în Municipiul Sighişoara, astfel cum a fost completat și modificat prin Hotărârea Consiliului Local Sighişoara nr. 194/19.12.2013, cu referire la prevederile art. 6 alin. (3) din Regulament;

Ţinând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere cele ale art. 108 și art. 349 din aceasta;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 13.818/10.04.2023, prin care se propune aprobarea desfășurării evenimentului organizat cu ocazia sărbătoririi a 100 de ani de la înființarea armei Apărare CBRN și punerea la dispoziția Unității Militare 01752 Sighișoara – Batalionul 72 Apărare CBRN ”NEGRU VODĂ”, cu titlu gratuit, a terenului aparținând domeniului public din Sighișoara, Piața O. Goga (”Parcarea Mitică”), în data de 15 mai 2023;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (7) lit. „g” și lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E:
Art. 1. (1) Se aprobă desfășurarea evenimentului organizat cu ocazia sărbătoririi a 100 de ani de la înființarea armei Apărare CBRN, de către Unitatea Militară 01752 Sighișoara – Batalionul 72 Apărare CBRN ”NEGRU VODĂ”, în data de 15 mai 2023.  

(2) Se aprobă ca perimetrul de desfășurare al activităților să cuprindă domeniul public din Sighișoara, Piața O. Goga (”Parcarea Mitică”) și zona Monumentului Latinității din str. 1 Decembrie 1918, nr. 8 – 10, în vederea desfășurării activităților prilejuite de sărbătorirea a 100 de ani de la înființarea armei de Apărare CBRN.
Art. 2. (1) Se aprobă punerea la dispoziție, cu titlu gratuit, a terenului aparţinând domeniului public din Sighișoara, Piața O. Goga (”Parcarea Mitică”), în data de 15 mai 2023, către Unitatea Militară 01752 Sighișoara – Batalionul 72 Apărare CBRN ”NEGRU VODĂ”.

(2) În cadrul evenimentului, activitatea demonstrativă și interactivă se va desfășura numai în Piața O. Goga (”Parcarea Mitică”). 

(3) Activități de comerț sau prestări servicii, pe lângă activitățile demonstrative și interactive, în cadrul evenimentului, sunt strict interzise.

(4) Administratorul parcării cu plată situată în Piața O. Goga (”Parcarea Mitică”) va fi notificat, în timp util, prin grija Municipiului Sighișoara, cu privire la punerea la dispoziție a perimetrului aferent acestei zone, pentru data de 15 mai 2023.

Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Biroul Public Cadastru, Topometrie și Administrare Terenuri Agricole și Forestiere, Serviciul Monitorizare Servicii de Utilități Publice, Guvernanță Corporativă și Transport Public Local, Serviciul Relaţii Publice și Comunicare, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara, S.C. ECOSERV SIG S.R.L. și Unitatea Militară 01752 Sighișoara – Batalionul 72 Apărare CBRN ”NEGRU VODĂ”. 

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

        Moiseș Florian Dan                                           Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Compartimentul Centrul Național de Informare și Promovare Turistică Sighișoara;

  1 ex. Serviciul Public Poliţia Locală;

  1 ex. S.C. ECOSERV SIG S.R.L.;

  1 ex. Unitatea Militară 01752 Sighișoara – Batalionul 72 Apărare CBRN ”NEGRU VODĂ”.

17 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 95/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


